จ่อให้ออก9ตร. ก๊วนพงศ์พัฒน์
พัวพันคดีอาบูบาก้าตั้งแท่นฟันวินัยซ้ำ,ผบ.ตร.ยังตอบไม่ได้จะมีใครเอี่ยวกระทำผิดเครือข่าย พงศ์พัฒน์ ฉายาพันธุ์ อีกหรือไม่ หากพนักงานสอบสวนรวบรวมหลักฐานออกหมายจับทุกอย่างจะเป็นไปตามกระบวนการยุติธรรม จ่อฟันวินัย 9 นายตำรวจที่ถูกคดีโต๊ะพนันบอลออนไลน์ อาบูบาก้า เพิ่มเติมถึงขั้นเสนอให้ออกจากราชการไว้ก่อน ขณะที่ทั้งหมดหายเงียบไม่มีใครประสานขอมอบตัวสู้คดี บช.น.ประสานต้นสังกัดเร่งตามตัวแล้ว ด้านสำนวนพัวพันมาตรา 112 สำนักงานตำรวจแห่งชาติลงความเห็นส่งฟ้อง 6 คดีรวด เตรียมส่งอัยการพิจารณาต้นสัปดาห์หน้า,การขยายผลการกระทำความผิดเครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก.ที่กำลังบานปลายไปถึงพฤติกรรมร่วมกันทุจริตถอนอายัดบัญชีของกลางขบวนการพนันฟุตบอลออนไลน์ในคดีอาบูบาก้าเมื่อปี 2552 ส่งผลให้พนักงานสอบสวน บก.ป.ขออนุมัติศาลออกหมายจับผู้เกี่ยวข้องตั้งแต่ พล.ต.ท.พงศ์พัฒน์กับพวกล้วนเป็นนายตำรวจลูกน้องใกล้ชิดอดีตผู้นำสอบสวนกลาง และ พล.ต.ต.โกวิทย์ วงศ์รุ่งโรจน์ อดีตรอง ผบช.ก.รวมทั้งสิ้น 11 นาย มีพลเรือนร่วมด้วยอีกราย,ที่สำนักงานตำรวจแห่งชาติ เมื่อวันที่ 26 ธ.ค. พล.ต.อ.สมยศ พุ่มพันธุ์ม่วง ผบ.ตร. เปิดเผยว่า จะมีใครเข้าไปเกี่ยวข้องกับคดีของ พล.ต.ท.พงศ์พัฒน์ ฉายาพันธุ์ อดีต ผบช.ก.อีกหรือไม่ หรือจะจับใครเพิ่ม ตนตอบไม่ได้ต้องขึ้นอยู่กับพยานหลักฐานว่า การสอบสวนที่จะไปเชื่อมโยงถึงใคร การไปกล่าวล่วงหน้าที่ยังไม่มีความชัดเจนจะทำให้เกิดผลเสียกับบุคคลเหล่านั้น แต่เมื่อพนักงานสอบสวนได้ดำเนินการออกหมายจับแล้วทุกอย่างก็เป็นไปตามขบวนการ การป้องกันการหลบหนีออกนอกประเทศจะมีการแจ้งให้ บช.สตม.รับทราบ ถ้ามีการเดินทางออกนอกประเทศจะจับกุมทันที โดยมีฝ่ายสืบสวนเฝ้าติดตามอยู่ ทุกคนที่ถูกออกหมายจับจะมีการให้ออกจากราชการตามระเบียบ ส่วนกรณีของ พล.ต.ท.พงศ์พัฒน์และพวกรวม 6 คน ที่จเรตำรวจแห่งชาติมีมติให้ไล่ออกจากราชการ ตนได้มีความเห็นตามมติของคณะกรรมการ เพราะเมื่อมีความผิดขั้นวินัยร้ายแรงก็ต้องดำเนินการตามขั้นตอน คือ ให้ออก ปลดออก ไล่ออก และถอดยศ หรือแม้กระทั่งขอคืนเครื่องราช-อิสริยาภรณ์,ด้าน พล.ต.ท.ประวุฒิ ถาวรศิริ ผู้ช่วย ผบ.ตร.รักษาการ ผบช.ก.กล่าวว่า สำหรับนายตำรวจทั้ง 9 นาย ที่ถูกออกหมายจับเพิ่มเติมในคดีปราบปรามโต๊ะพนันฟุตบอลออนไลน์อาบูบาก้าแล้วร่วมทุจริตถอนอายัดบัญชีเงินประมาณ 1,000 ล้านบาท อยู่ระหว่างทำหนังสือคำสั่งให้ออกจากราชการไว้ก่อน ระหว่างรอผลการสอบสวน คาดว่าจะมีคำสั่งได้ภายใน 1-2 วันนี้ หลังออกหมายจับพนักงานสอบสวนยังทำหนังสือไปยังผู้บังคับบัญชาที่ตำรวจทั้ง 9 นายสังกัดอยู่ เพื่อให้ส่งตัวมาดำเนินการตามหมายจับในคดีอาญา ทว่าจนถึงขณะนี้ยังไม่มีใครประสานขอเข้ามอบตัวแต่อย่างใด,พล.ต.ต.ชัยณรงค์ เจริญไชยเนาว์ ผบก.อก. บช.ก. เผยว่า จะมีการให้นายตำรวจ 9 นายที่ถูกออก หมายจับกรณีโต๊ะพนันฟุตบอลออนไลน์อาบูบาก้าออกจากราชการไว้ก่อน เป็นไปตามระเบียบของสำนักงานตำรวจแห่งชาติ หากตำรวจถูกดำเนินคดีอาญาจะต้องให้ออกจากราชการไว้ก่อน โดยอยู่ระหว่าง รอรายงานจากต้นสังกัด จากนั้นจะตั้งคณะกรรมการสอบสวนวินัยร้ายแรงตามปกติ เพื่อไม่ให้เข้าไปยุ่งเกี่ยวกับพยานหลักฐาน ขณะเดียวกัน เตรียมขยายผลการสอบสวนด้วยว่า มีตำรวจรายใดเข้าไปเกี่ยวข้องอีกหรือไม่ หากพบจะดำเนินการอย่างเด็ดขาดเช่นกัน,วันเดียวกัน พล.ต.ท.ก่อเกียรติ วงศ์วรชาติ ผู้ช่วย ผบ.ตร. หัวพนักงานสอบสวน พล.ต.ต.ภัคพงศ์ พงษ์เภตรา รอง ผบช.น. ฐานะดูแลงานกฎหมายและ คดี และคณะพนักงานสอบสวน บช.น. ยังร่วมประชุมพิจารณาคดีสำนวนคดีความผิดตามมาตรา 112,เครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก. ทั้งหมด 6 คดี ได้แก่ ท้องที่ สน.สามเสน กรณีนางสุดาทิพย์ ม่วงนวล อายุ 48 ปี ผู้ต้องหาแอบอ้างเบื้องสูง นามคณะบุคคลน้ำทิพย์ และคณะบุคคลปณสุ จนได้การประมูลขายผักสด ผักลวก และน้ำพริกประเภทต่างๆส่งที่พระที่นั่งอัมพรสถาน และวังศุโขทัย ท้องที่ สน.ลาดพร้าว คดีนายชากานต์ หรือยูริ ภาคภูมิ อายุ 34 ปี และนายณัฐพล หรือกอล์ฟ สุวะดี อายุ 29 ปี แอบอ้างเบื้องสูง ยื่นขอสิทธิ์ใช้เข้าสอบสถาบันบัณฑิตพัฒนบริหารศาสตร์ เนื่องจากขาดเรียนเกินกำหนดกฎเกณฑ์ของสถาบัน,ที่เหลือมีสำนวนคดีกลุ่มผู้ต้องหา 10 คน แอบอ้างเบื้องสูงร่วมกันข่มขู่ทวงหนี้ผู้เสียหาย 37 ล้านบาท เหตุเกิดท้องที่ สน.พระโขนง กลุ่มผู้ก่อเหตุ 11 คน แอบอ้างเบื้องสูง บังคับให้ผู้เสียหายลดหนี้จาก 120 ล้านบาท เหลือ 20 ล้านบาท ท้องที่ สน.วัดพระยาไกร สำนวนคดีจ่ายส่วยน้ำมันเถื่อน และสำนวนคดีบ่อนการพนันย่านรัชดาภิเษกที่มีการกระทำความผิดตามมาตรา 112 ขณะนี้สำนวนทั้งหมด 6 คดี พนักงานสอบสวน ตร.มีมติลงความเห็นเสนอให้มีความเห็นสั่งฟ้องต่ออัยการตามที่พนักงานสอบสวน บช.น.เสนอแล้ว รอให้ พล.ต.อ.สมยศ พุ่ม–พันธุ์ม่วง ผบ.ตร. พิจารณาอีกครั้ง คาดว่าทั้ง 6 สำนวน จะส่งอัยการพิจารณาในวันที่ 29 ธ.ค.นี้
ผบ.ตร.ยังตอบไม่ได้จะมีใครเอี่ยวกระทำผิดเครือข่าย พงศ์พัฒน์ ฉายาพันธุ์ อีกหรือไม่ หากพนักงานสอบสวนรวบรวมหลักฐานออกหมายจับทุกอย่างจะเป็นไปตามกระบวนการยุติธรรม จ่อฟันวินัย 9 นายตำรวจที่ถูกคดีโต๊ะพนันบอลออนไลน์ อาบูบาก้า
เครือข่าย,พงศ์พัฒน์ ฉายาพันธุ์,ออกหมายจับ,นายตำรวจ,โต๊ะพนันบอล,อาบูบาก้า,ให้ออกจากราชการ,สมยศ พุ่มพันธุ์ม่วง